**Өмірдегі кедергілер**

**«Жүрер жолын адам жүрегінде жоспарлар, Ал оның қадамдарын Жаратқан Ие бағыттар.»**

**(Нақыл. 16:9)**

Біз өмірдегі кейбір жағдайларды «кедергілер» деп атаймыз, бірақ сондай жағдайлардың біздің өмірімізде орын алуының мақсаты болуы мүмкін.

Петір мен Жохан күнделікті істерімен айналысып, түстен кейін мінажат ету үшін ғибадатханаға бара жатқанда, бір қайыршыға тап болды. Олар өздерімен ақша алып жүрмеген еді (Лұқа 9:3), сондықтан олар оның жанынан жай өтіп кете алатын еді. Бірақ Петір мен Жохан тоқтап, сол адамның қасына барды. (Елшілердің істері 3:4). Петір: “Менде күміс пен алтын жоқ. Дегенмен саған барымды беремін: назареттік Исаның атынан айтамын: орныңнан тұрып, жүріп кет!»» деді, сол кезде сол адам бірден сауығып кетті! Ол Петір мен Жоханмен бірге жүріп, секіріп, Құдайды мадақтап, мінажат ету үшін ғибадатханаға барды (Елшілердің істері 3:6-8).

Петір мен Жоханның күндерінің «кедергісі» сияқты болып көрінген нәрсе, керемет оқиғалар тізбегін қозғалысқа келтірді: қауым 5000 адамға дейін өседі, сосын қудаланады, Иерусалимнен кетуге мәжбүр болады, содан кейін Пауылдың Исаны қабылдауы арқылы, ізгі хабар бүкіл әлемге тарайды. Бір кедергі болып көрінген нәрсе қауым үшін үлкен қозғаушы күш болды.

Киелі кітаптың Елшілердің істері кітабында айтылған, сауығып кеткен қайыршы туралы бұл әңгіме, біз жай ғана өзімізбен өзіміз өмір сүріп жатқанда, Құдай біздің өмірімізде өзінің керемет мақсаттарын жүзеге асыру үшін, кейбір кедергі болып көрінетін жағдайларды жіберуі мүмкін екендігін еске салады.